Ja es poden sol·licitar els permisos a l'Ajuntament de Bétera per a realitzar cremes agrícoles
22 de octubre de 2018

L'Ajuntament de Bétera informa que ja es pot sol·licitar l'autorització per fer cremes agrícoles al nostre municipi. El període contempla des del 17 d'octubre i fins al 14 de juny.

El terme municipal està dividit en dues zones (zona A i zona B) i en cadascuna d'elles es poden realitzar les cremes uns dies o uns altres. D'aquesta manera a la Zona A els dies de cremes són diumenges, dilluns i dimarts des de les 7 i fins a les 13.00 hores. La Zona B poden cremar els dimecres, dijous, divendres i dissabtes de 7 a 13.00 hores.

Per realitzar aquestes cremes s'haurà de comunicar per escrit a la Policia Local el polígon i parcel·la en la qual es van a realitzar així com la data.

Totes les cremes, permisos i autoritzacions quedaran automàticament cancel·lades quan bufe vent fort o de ponent, o els dies declarats de perill màxim per la Conselleria (Nivell 3 de Preemergència).

Si es començara amb una crema autoritzada i el comportament del foc poguera ser perillós per canvis en la situació climàtica s'haurà de suspendre la crema immediatament.